CELEX: 32020D2106
Language: el
Date: 2020-12-14 00:00:00
Title: Εκτελεστική απόφαση (ΕΕ) 2020/2106 της Επιτροπής της 14ης Δεκεμβρίου 2020 σχετικά με μέτρο διασφάλισης που έλαβε η Φινλανδία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά γερανού συνεργείου για την ανύψωση κινητήρων της Biltema Nordic Services με αναγνωριστικό μοντέλου 15-371, που κατασκευάζεται από την εταιρεία Biltema Nordic Services AB και διανέμεται στη φινλανδική αγορά από την Biltema Suomi Oy [κοινοποιηθείσα υπό τον αριθμό C(2020) 8781] (Κείμενο που παρουσιάζει ενδιαφέρον για τον ΕΟΧ)

16.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 425/101
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2106 ΤΗΣ ΕΠΙΤΡΟΠΗΣ
         της 14ης Δεκεμβρίου 2020
         σχετικά με μέτρο διασφάλισης που έλαβε η Φινλανδία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά γερανού συνεργείου για την ανύψωση κινητήρων της Biltema Nordic Services με αναγνωριστικό μοντέλου 15-371, που κατασκευάζεται από την εταιρεία Biltema Nordic Services AB και διανέμεται στη φινλανδική αγορά από την Biltema Suomi Oy
         
            
               [κοινοποιηθείσα υπό τον αριθμό C(2020) 8781]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Στις 20 Μαρτίου 2019 η Φινλανδία ενημέρωσε την Επιτροπή για το μέτρο διασφάλισης της 6ης Φεβρουαρίου 2019, το οποίο ελήφθη σύμφωνα με το άρθρο 11 παράγραφος 1 της οδηγίας 2006/42/ΕΚ και απαγορεύει τη διάθεση στην αγορά του γερανού συνεργείου για την ανύψωση κινητήρων της Biltema Nordic Services με αναγνωριστικό μοντέλου 15-371, που κατασκευάζεται από την εταιρεία Biltema Nordic Services AB, Gamisonsgatan 26, 25466 Helsingborg, Sweden (στο εξής: κατασκευαστής) και διανέμεται στη φινλανδική αγορά από την Biltema Suomi Oy, Aftonrådevägen 2, 00750 Helsingfors, Finland.
                  
               
                     (2)
                  
                  
                     Η Φινλανδία έλαβε το μέτρο επειδή θεώρησε ότι ο γερανός συνεργείου για την ανύψωση κινητήρων δεν πληρούσε αρκετές βασικές απαιτήσεις υγείας και ασφάλειας που ορίζονται στα ακόλουθα τμήματα του παραρτήματος I της οδηγίας 2006/42/ΕΚ:
                  
               
                     (3)
                  
                  
                     Συγκεκριμένα, η Φινλανδία ανέφερε ότι:
                  
               
                     (4)
                  
                  
                     Ο γερανός δεν έχει μηχανική αντοχή, κατά παράβαση των βασικών απαιτήσεων υγείας και ασφάλειας για τη μηχανική αντοχή στο σημείο 4.1.2.3 του παραρτήματος I της οδηγίας 2006/42/ΕΚ.
                  
               
                     (5)
                  
                  
                     Ο γερανός δεν είναι σταθερός και είναι δύσκολο να κινηθεί, κατά παράβαση των βασικών απαιτήσεων υγείας και ασφάλειας σχετικά με τον κίνδυνο απώλειας ευστάθειας στο σημείο 1.3.1 και τους κινδύνους που οφείλονται στην έλλειψη ευστάθειας στο σημείο 4.1.2.1 του παραρτήματος I της οδηγίας 2006/42/ΕΚ.
                  
               
                     (6)
                  
                  
                     Υπάρχουν λάθη στις οδηγίες εγκατάστασης όσον αφορά τη στερέωση των τροχών και υπάρχουν λάθη στις έντυπες οδηγίες σχετικά με την εσφαλμένη χρήση του μηχανήματος, κατά παράβαση των βασικών απαιτήσεων υγείας και ασφάλειας όσον αφορά την αρχή της ενσωμάτωσης της ασφάλειας στο σημείο 1.1.2 και όσον αφορά τις οδηγίες στο σημείο 1.7.4 του παραρτήματος I της οδηγίας 2006/42/ΕΚ.
                  
               
                     (7)
                  
                  
                     Μετά τη λήψη της κοινοποίησης του μέτρου διασφάλισης που έλαβε η Φινλανδία, η Επιτροπή ξεκίνησε διαβουλεύσεις με τα ενδιαφερόμενα μέρη προκειμένου να ακούσει τις απόψεις τους. Η Επιτροπή απέστειλε επιστολή στον κατασκευαστή, στον διανομέα και στη φινλανδική Υπηρεσία Ασφάλειας και Χημικών Προϊόντων, στις 23 Δεκεμβρίου 2019, στην οποία ο κατασκευαστής και ο διανομέας δεν απάντησαν. Στις 13 Ιανουαρίου 2020 η φινλανδική Υπηρεσία Ασφάλειας και Χημικών Προϊόντων απάντησε και ανέφερε ότι η εταιρεία Biltema Suomi Oy δεν αμφισβήτησε τη φινλανδική απόφαση ή το περιεχόμενό της μετά την έκδοση της απόφασης. Η φινλανδική Υπηρεσία Ασφάλειας και Χημικών Προϊόντων ανέφερε επίσης ότι δεν ενημερώθηκε περαιτέρω σχετικά με την υπόθεση.
                  
               
                     (8)
                  
                  
                     Λαμβανομένων υπόψη των πληροφοριών που υπέβαλε η Φινλανδία σχετικά με το μέτρο διασφάλισης, το οποίο δεν αντικρούστηκε ούτε από τον κατασκευαστή ούτε από τον διανομέα, θα πρέπει να συναχθεί το συμπέρασμα ότι ο γερανός συνεργείου για την ανύψωση κινητήρων με αναγνωριστικό μοντέλου 15-371 δεν πληροί τις προαναφερόμενες βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ και ότι οι ανεπάρκειες ενδέχεται να θέσουν σε κίνδυνο την υγεία και την ασφάλεια των προσώπων.
                  
               
                     (9)
                  
                  
                     Επομένως, το μέτρο διασφάλισης που έλαβε η Φινλανδία θα πρέπει να θεωρηθεί δικαιολογημένο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το μέτρο που έλαβε η Φινλανδία για την απαγόρευση της διάθεσης στην αγορά γερανού συνεργείου για την ανύψωση κινητήρων με αναγνωριστικό μοντέλου 15-371, που κατασκευάζεται από την εταιρεία Biltema Nordic Services AB (Σουηδία) και διανέμεται στη φινλανδική αγορά από την Biltema Suomi Oy (Φινλανδία), είναι δικαιολογημένο.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 14 Δεκεμβρίου 2020.
            
               
                  Για την Επιτροπή
               
               Thierry BRETON
               
                  Μέλος της Επιτροπής
               
            
         
         
            (1)  ΕΕ L 157 της 9.6.2006, σ. 24.